माहरंग बलोच

माहरंग बलोच ही बलुचिस्तान मधील बलुची नागरिक हक्कासाठी संघर्ष करणारी ३२ वर्षांची मानवाधिकार कार्यकर्ती आहे.

पार्श्वभूमी
माहरंग ही बलुची नागरिक अब्दुल गफ्फार लैंगोव ह्यांची मुलगी आहे. पाक सरकारच्या दडपशाही विरोधी आंदोलनात तिच्या वडिलांचे अपहरण केले होते. तेव्हा ती १६ वर्षांची होती. सुरक्षा यंत्रणानी नंतर त्यांची सुटका केली होती. परंतु पुन्हा सुरक्षा यंत्रणानी दोन वर्षांनंतर अपहरण केले. त्यावेळी त्यांना ठार मारण्यात आले. बलोच विद्यार्थी चळवळीचे नेतृत्व माहरंगने केले तेव्हा ती वैद्यकीय शिक्षण घेत होती. तिच्या नेतृत्वाखाली तुर्बत ते इस्लामाबाद असा लाँग मार्च काढण्यात आला होता. माहरंग सध्या तुरुंगात आहे. टाइम मासिकात तिचा उल्लेख १०० उदयोन्मुख प्रभावशाली नेत्यांच्या यादीत केला आहे. तिला समर्थन देणाऱ्या व्यक्तींमध्ये ग्रेटा थनबर्ग ही पर्यावरणवादी कार्यकर्ती आणि मलाला युसुफझाई ही मानवी अधिकारांसाठी लढा देणारी कार्यकर्ती आहे.

 संदर्भ आणि नोंदी 
महाराष्ट्र टाईम्स, सोमवार ३१ मार्च २०२५

वर्ग:बलुची व्यक्ती
वर्ग:इ.स. १९९३ मधील जन्म
वर्ग:स्त्री चरित्रलेख